Projekts

LATVIJAS REPUBLIKAS MINISTRU KABINETS

2019. gada Noteikumi Nr.

Rīgā (prot. Nr. . §)

**Grozījumi Ministru kabineta 2009. gada 24. marta noteikumos Nr.** **265 "Noteikumi par darbības programmas "Infrastruktūra un pakalpojumi" papildinājuma 3.1.2.1.1.apakšaktivitāti "Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem""**

Izdoti saskaņā ar

Eiropas Savienības struktūrfondu

un Kohēzijas fonda vadības

likuma 18. panta 10. punktu

Izdarīt Ministru kabineta 2009. gada 24. marta noteikumos Nr. 265 "Noteikumi par darbības programmas "Infrastruktūra un pakalpojumi" papildinājuma 3.1.2.1.1.apakšaktivitāti "Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem"" (Latvijas Vēstnesis, 2009, 107. nr.; 2010, 64. nr.; 2011, 131. nr.; 2013, 228. nr.) šādus grozījumus:

1. Papildināt noteikumus ar 6.8. apakšpunktu šādā redakcijā:

"6.8. atbilstoši šo noteikumu 7.14. apakšpunktā minētajam publiskā finansējuma uzraudzības un atgūšanas mehānismam Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (Eiropas Savienības Oficiālais Vēstnesis, 2014. gada 13. maijs, Nr. L 138/5) (turpmāk – Komisijas regula Nr. 480/2014), 15. panta 2. punktā un 1. pielikumā noteiktajā projekta pārskata (dzīves cikla) periodā (turpmāk – projekta pārskata periods) laikā no 2021. gada 1. janvāra līdz 2024. gada 31. decembrim nodrošina projekta ikgadēju uzraudzību un atbilstošo datu uzkrāšanu šo noteikumu 21.1 2. apakšpunktā minētajā gadījumā."

1. Papildināt noteikumus ar 7.14. apakšpunktu šādā redakcijā:

"7.14. izveido publiskā finansējuma uzraudzības un atgūšanas mehānismu, veic projekta ikgadēju uzraudzību un uzkrāj datus projekta pārskata periodā līdz 2020. gada 31. decembrim šo noteikumu 21.1 2. apakšpunktā minētajā gadījumā. Pēc 2020. gada 31. decembra šajā apakšpunktā minētās funkcijas nodrošina atbildīgā iestāde saskaņā ar šo noteikumu 6.8. apakšpunkta nosacījumiem."

1. Izteikt 9. punkta ievaddaļu šādā redakcijā:

"9. Apakšaktivitātes ietvaros ir atbalstāmas šādas ar augstākās izglītības institūciju infrastruktūras (turpmāk – infrastruktūra) modernizēšanu saistītas darbības:".

1. Papildināt noteikumus ar 21.1 , 21.2  un 21.3 punktu šādā redakcijā:

"21.1 Lai atbalsts projekta īstenošanai netiktu kvalificēts kā komercdarbības atbalsts, projekta ietvaros modernizēto infrastruktūru projekta pārskata periodā izmanto šādu darbību īstenošanai:

21.1 1. ar saimniecisku darbību nesaistīta pamatdarbība – augstākās izglītības institūcijas pamatdarbība, kura neietilpst Līguma par Eiropas Savienības darbību 107.panta 1.punktā noteiktajā darbības jomā;

21.1 2.  saimnieciska rakstura darbības, ja tās atbilst šādiem kritērijiem:

21.1 2.1. papildinoša saimnieciskā darbība, ja tā ir tieši saistīta ar infrastruktūras ekspluatāciju un izmantošanu ar saimniecisku darbību nesaistītā augstākās izglītības institūcijas pamatdarbības jomā, tai tiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai un katru gadu iedalītā jauda finanšu izteiksmē nepārsniedz 20 procentus no infrastruktūras kopējās gada jaudas finanšu izteiksmē;

21.1 2.2. parastie papildpakalpojumi infrastruktūrā, ja pakalpojumus galvenokārt izmanto nesaimnieciskajai pamatdarbībai un tie neietekmē tirdzniecību starp Eiropas Savienības dalībvalstīm (pakalpojumiem ir vietējs raksturs)."

21.2 Ja projekta ietvaros modernizēto infrastruktūru projekta pārskata periodā izmanto saimnieciskai darbībai, pārsniedzot šo noteikumu 21.1 2.1. apakšpunktā minēto papildinošai saimnieciskai darbībai iedalītās jaudas apmēru, atbilstoši šo noteikumu 7.14. apakšpunktā minētajam publiskā finansējuma uzraudzības un atgūšanas mehānismam piemēro proporcionālu publiskā finansējuma samazinājumu (korekciju).

"21.3 Finansējuma saņēmējs projekta ietvaros modernizēto infrastruktūru izmanto saimniecisku un ar saimniecisku darbību nesaistītu pamatdarbību veikšanai, ievērojot šādus nosacījumus:

21.3 1. pakalpojumu sniedz par pašizmaksu, neietverot to nolietojuma izmaksu daļu, kas tiek segta no publiskā finansējuma, un neiekļaujot uzcenojumu, ja infrastruktūras lietotājs (trešā puse) ir valsts dibināta augstākās izglītības institūcija un infrastruktūru izmanto ar saimniecisku darbību nesaistītas pamatdarbības veikšanai;

21.3 2. ja infrastruktūras lietotājs (trešā puse) infrastruktūru izmanto saimnieciskās pamatdarbības veikšanai, pakalpojumu sniedz par tirgus cenu, ievērojot tirgus nosacījumus. Ja tirgus cena nav noteikta, finansējuma saņēmējs sniedz savu pakalpojumu par tādu cenu, kas atbilst vismaz vienam no šādiem nosacījumiem:

21.3 2.1. cena atspoguļo pakalpojuma izmaksas, neietverot to nolietojuma izmaksu daļu, kas tiek segta no publiskā finansējuma, un iekļauj uzcenojumu, kas noteikts, pamatojoties uz tādiem uzcenojumiem, ko piemēro uzņēmumi, kuri darbojas attiecīgā pakalpojuma nozarē;

21.3 2.2. cena ir godīgas konkurences sarunu rezultāts, ko augstākās izglītības institūcija risina kā pakalpojuma sniedzēja, lai iegūtu maksimālo saimniecisko labumu brīdī, kad tiek noslēgts līgums, un tā sedz vismaz robežizmaksas.

1. Papildināt noteikumus ar 79.1, 79.2, 79.3 un 79.4 punktu šādā redakcijā:

"79.1 Finansējuma saņēmējs nodrošina, ka projekta pārskata periodā:

79.1 1. katru gadu papildinošai saimnieciskai darbībai iedalītā jauda finanšu izteiksmē nepārsniedz 20 procentus no infrastruktūras kopējās gada jaudas finanšu izteiksmē. Ja kādā no kalendāra gadiem projekta pārskata periodā papildinošai saimnieciskai darbībai iedalītā jauda finanšu izteiksmē pārsniedz 20 procentus no infrastruktūras kopējās gada jaudas, finansējuma saņēmējam piemēro šo noteikumu 14.7. apakšpunktā minēto publiskā finansējuma atgūšanas mehānismu;

79.1 2. parastos papildpakalpojumus galvenokārt izmanto nesaimnieciskajai pamatdarbībai un tie neietekmē tirdzniecību starp Eiropas Savienības dalībvalstīm (pakalpojumiem ir vietējs raksturs).

79.2 Ja projekta pārskata periodā projekta ietvaros modernizēto infrastruktūru izmanto šo noteikumu 21.1 2. apakšpunktā minētai saimnieciskai darbībai, finansējuma saņēmējs:

79.2 1. izstrādā kārtību, kādā institūcija nodrošina projekta atbilstību šo noteikumu 21.1 , 21.3, 79.1 punktā un 79.2 2., 79.2 3. apakšpunktā minētajiem nosacījumiem;

79.22. nodala augstākās izglītības institūcijas ar saimniecisku darbību nesaistītas pamatdarbības un ar to īstenošanu saistītās finanšu plūsmas no saimnieciskajām darbībām un ar to īstenošanu saistītām finanšu plūsmām;

79.23. nodala augstākās izglītības institūcijas pamatdarbības un ar tām saistītās finanšu plūsmas no pārējām augstākās izglītības institūcijas darbībām un ar tām saistītajām finanšu plūsmām.

79.3 Šo noteikumu 21.1 punktā minētās darbības atbalstāmas un šo noteikumu 21.1 , 21.2 , 21.3, 79.1 punktā un 79.2 2., 79.2 3. apakšpunktā minētie nosacījumi ir piemērojami projekta pārskata periodā.

79.4 Finansējuma saņēmēja pienākums glabāt projekta iesnieguma atvasinājumu un ar projekta īstenošanu saistīto dokumentu oriģinālus vai normatīvajos aktos par dokumentu izstrādāšanu un noformēšanu noteiktajā kārtībā apliecinātas to kopijas visu projekta pārskata periodu."

Ministru prezidents          Arturs Krišjānis Kariņš

Izglītības un zinātnes ministre    Ilga Šuplinska

Iesniedzējs:

Izglītības un zinātnes ministre    Ilga Šuplinska

Vizē:

Valsts sekretāre         Līga Lejiņa

15.04.2019 14:50

990

I.Švirksta, 67047878

[inta.svirksta@izm.gov.lv](mailto:inta.svirksta@izm.gov.lv)